বেসরকারি শিক্ষা প্রতিষ্ঠানে চড়া ফি ও ডোনেশনের ভুরি ভুরি অভিযোগে রীতিমতো অসন্তুষ্ট মুখ্যমন্ত্রী। বিধানসভায় জানিয়েছেন, উচ্চমাধ্যমিক মিটলেই তলব করবেন প্রাইভেট স্কুল ও কলেজ কর্তাদের। সেই প্রেক্ষিতেই বেসরকারি শিক্ষা মহলের প্রতিক্রিয়া এল ২৪ ঘন্টার কাছে-
 ওয়েব ডেস্ক: বেসরকারি শিক্ষা প্রতিষ্ঠানে চড়া ফি ও ডোনেশনের ভুরি ভুরি অভিযোগে রীতিমতো অসন্তুষ্ট মুখ্যমন্ত্রী। বিধানসভায় জানিয়েছেন, উচ্চমাধ্যমিক মিটলেই তলব করবেন প্রাইভেট স্কুল ও কলেজ কর্তাদের। সেই প্রেক্ষিতেই বেসরকারি শিক্ষা মহলের প্রতিক্রিয়া এল ২৪ ঘন্টার কাছে- শিক্ষাক্ষেত্রে সরকার এগিয়ে এলে নিশ্চয়ই সহযোগিতা করবে ICSE বোর্ড। তবে এটাও খেয়াল রাখতে হবে যে, বেসরকারি স্কুলের শিক্ষকদের সরকারি গ্রেডের সমান বেতন দিতে হয়। সেই টাকা জোগাড় করতে না পারলে স্কুল চালানো সমস্যা হবে। চব্বিশ ঘণ্টাকে ফোনে জানিয়েছেন কেন্দ্রীয় ICSC বোর্ডের সদস্য নবারুণ দে-র। শিক্ষাক্ষেত্রে বৈষম্য আছে এটা ঠিক। মুখ্যমন্ত্রী এবিষয়ে নজর দিলে ভালই হবে। তবে অনেক শিক্ষা প্রতিষ্ঠান রয়েছে যাদের পড়াশোনার মান ভাল, খেলাধূলার ব্যবস্থাও রয়েছে। এসব সব ক্ষেত্রে  পড়াশোনার খরচও বেশি পড়ে। আশা করি, এই বিষয়টাও নজরে রাখবেন মুখ্যমন্ত্রী।  চব্বিশ ঘণ্টাকে ফোনে জানিয়েছেন ফিউচার ফাউন্ডেশন স্কুলের অধ্যক্ষ রঞ্জন মিত্র। (আরও পড়ুন- পশ্চিমবঙ্গ স্বাস্থ্য বিল ২০১৭ সারা দেশের জন্য আগামীর মডেল হবে : মুখ্যমন্ত্রী)